SET ขึ้นต่อรับราคาน้ำมัน-เก็งงบ Q3ชู 9 หุ้นเด่น เน้นกลุ่มพลังงาน-ถ่านหิน
นักวิเคราะห์มองดัชนีตลาดหุ้นไทยวันนี้มีโอกาสปรับตัวขึ้น โดยคาดว่าจะได้แรงหนุนจากหุ้นในกลุ่มพลังงาน ภายหลังจากที่ราคาน้ำมันเมื่อคืนที่ผ่านมาได้ปรับตัวขึ้นทดสอบระดับ 50 เหรียญสหรัฐ/บาร์เรล นอกจากนี้คาดว่าจะได้แรงหนุนจากหุ้นในกลุ่มธนาคารด้วย เนื่องจากช่วงนี้เป็นช่วง Preview งบการเงินไตรมาส 3/59 ของกลุ่มธนาคาร ซึ่งต่างก็คาดการณ์กันว่าผลการดำเนินงานของกลุ่มธนาคารจะมีการฟื้นตัวขึ้นได้
6 ต.ค. 2559

ข่าวหุ้นธุรกิจออนไลน์รายงาน เช้านี้ ณ เวลา 9.14 น. ค่าเงินบาทอยู่ที่ 34.78 บาทต่อเหรียญ ขณะที่ตลาดหุ้นเอเชียปรับตัวเพิ่มขึ้นในเช้าวันนี้ โดยได้รับแรงหนุนจากราคาน้ำมันดิบที่ทะยานขึ้นกว่า 2% รวมถึงข้อมูลเศรษฐกิจที่แข็งแกร่งของสหรัฐ
นักวิเคราะห์มองดัชนีตลาดหุ้นไทยวันนี้มีโอกาสปรับตัวขึ้น โดยคาดว่าจะได้แรงหนุนจากหุ้นในกลุ่มพลังงาน ภายหลังจากที่ราคาน้ำมันเมื่อคืนที่ผ่านมาได้ปรับตัวขึ้นทดสอบระดับ 50 เหรียญสหรัฐ/บาร์เรล นอกจากนี้คาดว่าจะได้แรงหนุนจากหุ้นในกลุ่มธนาคารด้วย เนื่องจากช่วงนี้เป็นช่วง Preview งบการเงินไตรมาส 3/59 ของกลุ่มธนาคาร ซึ่งต่างก็คาดการณ์กันว่าผลการดำเนินงานของกลุ่มธนาคารจะมีการฟื้นตัวขึ้นได้
หุ้นเด่นเลือก PTT,PTTEP,TOP, IRPC ,ITD , CK BANPU, LANNA และUMS
 
นายเอกภาวิน สุนทราภิชาติ ผู้จัดการฝ่ายกลยุทธ์การลงทุน บล.ไทยพาณิชย์ เปิดเผยว่า ตลาดหุ้นไทยเช้านี้ยังมีโอกาสที่จะรีบาวด์ขึ้นได้ โดยคาดว่าจะได้แรงหนุนจากหุ้นในกลุ่มพลังงาน ภายหลังจากที่ราคาน้ำมันเมื่อคืนที่ผ่านมาได้ปรับตัวขึ้นทดสอบระดับ 50 เหรียญสหรัฐ/บาร์เรล
นอกจากนี้คาดว่าจะได้แรงหนุนจากหุ้นในกลุ่มธนาคารด้วย เนื่องจากช่วงนี้เป็นช่วง Preview งบการเงินไตรมาส 3/59 ของกลุ่มธนาคาร ซึ่งต่างก็คาดการณ์กันว่าผลการดำเนินงานของกลุ่มธนาคารจะมีการฟื้นตัวขึ้นได้
ด้านตลาดหุ้นอื่นในภูมิภาคเอเชียเช้านี้แกว่งแคบทั้งในแดนบวก-ลบ พร้อมให้ติดตามตัวเลขการจ้างงานนอกภาคเกษตรของสหรัฐฯในวันศุกร์นี้ เพราะจะเป็นตัวบ่งชี้ตัวหนึ่งในการพิจารณาการปรับอัตราดอกเบี้ยของสหรัฐฯพร้อมให้แนวรับ 1,500 จุด ส่วนแนวต้าน 1,525 จุด
               
บล.กรุงศรี ระบุในบทวิเคราะห์ (6 ต.ค.) มองแนวโน้มตลาดหุ้นวันนี้จะกลับมาเพิ่มขึ้นจากที่เมื่อวานพักตัวและยืนเหนือแนวต้านเดิมที่ 1,505 จุดได้แข็งแกร่ง โดยวันนี้คาดหุ้นกลุ่มพลังงาน (PTT และ PTTEP) จะเป็นกลุ่มนำตลาดเนื่องจากได้ผลบวกจากราคาน้ำมันดิบที่เพิ่มขึ้นทำสถิติสูงสุดในรอบกว่า 3 เดือนรับข่าว EIA รายงานสต๊อกน้ำมันดิบลดลงสวนทางกับที่ตลาดคาดไว้ กลุ่มถ่านหิน (BANPU, LANNA และ UMS) ยังได้แรงส่งจากราคาถ่านหินนิวคาสเซิลที่เพิ่มขึ้นทำ New high ในรอบกว่า 3 ปี
ส่วนกลุ่มธุรกิจที่มีปัจจัยบวกเฉพาะตัวอื่นๆและมีโอกาสปรับขึ้นในวันนี้ คือกลุ่มรับเหมาและวัสดุก่อสร้าง รับผลบวก รฟท.เตรียมเปิดประมูลเส้นทางรถไฟทางคู่ 5 เส้นทาง มูลค่ารวมกว่า 1.01 แสนล้านบาทภายในปีนี้ โดยจะเปิดประมูล 2 เส้นทาง คือ ประจวบฯ-ชุมพร และ เส้นทางมาบกะเบา-จิระ มูลค่ารวม 4.7 หมื่นล้านบาทภายในเดือนนี้ ส่วนปัจจัยที่ต้องติดตามวันนี้คือ การประกาศตัวเลขดัชนีความเชื่อมั่นของผู้บริโภคไทยในเดือน ก.ย.หากออกมาเพิ่มขึ้นจะเป็นบวกต่อกลุ่มอสังหาฯเพราะหุ้นกลุ่มนี้จะมีความสัมพันธ์ในทางบวกกับดัชนีความเชื่อมั่นของผู้บริโภค
กลยุทธ์การลงทุนวันนี้ขึ้นแรงขาย / Selective buy หุ้นกำไรไตรมาส 3/59 มีแนวเติบโตดี 
 
บล.ธนชาต ระบุในบทวิเคราะห์ (6 ต.ค.)โดยมอง SET มี upside จำกัด และพร้อม “ปรับฐาน” ในระยะ 1-3 เดือน แต่ด้วยภาพทางเทคนิคที่ปรับตัวดีขึ้นมา เช่น การทะลุแนวต้าน 1,506 จุด และ MACD ที่จะกลับขึ้นมาเป็นบวกอีกครั้ง ขณะที่จำนวนหุ้นใน Tradecode ที่มีสัญญาณเป็นบวกเพิ่มกลับมาที่ 70% จึงแนะนำเพิ่มน้ำหนักพอร์ต “Trading” อย่างไรก็ดี ยังไม่แนะนำเพิ่มน้ำหนักในพอร์ตหลัก
 
บล.แอพเพิล เวลธ์ ระบุในบทวิเคราะห์ (6 ต.ค.)ประเมินดัชนียังได้แรงหนุนจากทิศทางราคาน้ำมันที่ปรับตัวขึ้น โดยวางแนวรับ 1,500 – 1,505 จุด แนวต้าน 1,520 – 1,530 จุด แนะนำซื้อ TOP, IRPC (+ ทิศทางราคาน้ำมัน ) / ITD , CK ( + เปิดประมูลรถไฟฟ้าสายสีส้ม 31 ต.ค.นี้ )